નોંધનીય છે કે નરેન્દ્ર મોદી જ્યારે ગુજરાતના મુખ્યમંત્રી હતા ત્યારે તેમણે તત્કાલિન વડાપ્રધાન મનમોહન સિંહને પત્ર લખીને ગુજરાત અને અન્ય રાજ્યોને વિદેશમાં ઇન્ટરનેશનલ ડેસ્ક શરૂ કરી રોકાણ આકર્ષવાની દરખાસ્ત મોકલી હતી. પોતાના ચૂંટણી ભાષણોમાં નરેન્દ્ર મોદીએ આ વાતનો ઉલ્લેખ કરીને જણાવ્યું પણ હતું કે કોંગ્રેસની આગેવાનીવાળી યુપીએ સરકારએ આ અંગે કોઇ પ્રતિક્રિયા આપી ન હતી.